Diari Oficial de la Generalitat Valenciana


Sumari del DOGV 8033, del 05-05-2017 (2017/3504)

RESOLUCIÓ de 19 d'abril de 2017, del president de l'Agència Valenciana del Turisme, per la qual es publiquen les ajudes concedides en l'exercici 2016.
------------------------------------------------------------------------------------------------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3504


Data del document
:   19-04-2017

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 19 d'abril de 2017, del president de l'Agència Valenciana del Turisme, per la qual es publiquen les ajudes concedides en l'exercici 2016. [2017/3504]  
I. D'acord amb el que es disposa en cadascuna de les convocatòries d'ajudes que es detallen a continuació, es publiquen les subvencions concedides per l'Agència Valenciana del Turisme l'any 2016, amb expressió de la convocatòria, programa i crèdit pressupostari al qual s'imputen, beneficiari, número d'identificació fiscal, quantitat concedida i finalitat de la subvenció.  
  
II. En l'annex I adjunt a aquesta resolució, es detallen les ajudes concedides corresponents a la convocatòria efectuada mitjançant la Resolució de 18 de febrer de 2016, del president de l'Agència Valenciana del Turisme, per la qual es van convocar les sis línies d'ajudes dirigides a les entitats locals de la Comunitat Valenciana 2016 (DOCV 02.03.2016), i són imputables a les línies pressupostàries dels pressupostos de la Generalitat per a 2016, amb destinació a l'Agència Valenciana del Turisme, que es detallen a continuació:  
a) Programa 1 Adequació i posada en valor turístic dels recursos: amb càrrec a la línia pressupostària ES0000913, «Adequació i millora dels recursos turístics», del capítol VII.  
b) Programa 2 Impuls al turisme sostenible: amb càrrec a les línies pressupostàries S0000804, «Foment de la sostenibilitat dels recursos i serveis turístics», del capítol IV, i la línia pressupostària S0000815, «Foment de la sostenibilitat dels recursos i serveis turístics», del capítol VII.  
c) Programa 3 Impuls a l'excel·lència turística: amb càrrec a la línia pressupostària S0000803, «Incentius a la qualitat dels recursos i serveis turístics», del capítol IV.  
d) Programa 4 Millora de la senyalització turística: amb càrrec a la línia pressupostària S0000816, «Senyalització turística», del capítol VII.  
  
e) Programa 5 Impuls imatge de les destinacions turístiques: amb càrrec a la línia pressupostària S0000994, «Impuls imatge de les destinacions turístiques», del capítol IV.  
f) Programa 6 Adequació i millora de les instal·lacions de la xarxa tourist info: amb càrrec a la línia pressupostària S0000813, «Adequació i millora de la Xarxa Tourist Info», del capítol VII.  
  
III. En l'annex II adjunt a aquesta resolució, es detallen les ajudes concedides corresponents a la convocatòria efectuada mitjançant la Resolució de 29 de febrer de 2016, del president de l'Agència Valenciana del Turisme, per la qual es van convocar les ajudes dirigides a les empreses turístiques de la Comunitat Valenciana 2016 (DOCV 10.03.2016), i són imputables a les línies pressupostàries dels pressupostos de la Generalitat per a 2016, amb destinació a l'Agència Valenciana del Turisme, que es detallen:   
a) Programa Foment de la competitivitat empresarial: amb càrrec a la línia pressupostària S0000915, «Foment de la competitivitat empresarial», del capítol IV.  
b) Programa Foment de la competitivitat empresarial: amb càrrec a la línia pressupostària S0000958, «Foment de la competitivitat empresarial», del capítol VII.  
  
IV. En l'annex III adjunt a aquesta resolució, es detallen les ajudes concedides corresponents a la convocatòria efectuada mitjançant la Resolució de 7 de març de 2016, del president de l'Agència Valenciana del Turisme, per la qual es van convocar les ajudes dirigides a la celebració a la Comunitat Valenciana d'activitats esportives i culturals d'impacte turístic internacional 2016 (DOCV 10.03.2016), i són imputables a la línia pressupostària ES0000811, «Suport a activitats esportives i culturals d'impacte turístic internacional», del capítol IV, dels pressupostos de la Generalitat per a 2016 amb destinació a l'Agència Valenciana del Turisme.  
  
V. En l'annex IV adjunt a aquesta resolució es detallen les ajudes concedides en 2016 a l'empara del Decret 71/2000, de 22 de maig, del Consell, pel qual s'aprova el Reglament regulador dels convenis previstos en la Llei 3/1998, de 21 de maig, de la Generalitat, de turisme de la Comunitat Valenciana, en concret la seua secció primera, Conveni per a la compensació financera, i són imputables a la línia pressupostària ES0000100, del capítol IV, «Compensació financera-municipis turístics», dels pressupostos de la Generalitat per a 2016 amb destinació a l'Agència Valenciana del Turisme.  
  
En conseqüència, i vista la proposta de resolució de la directora de l'Agència Valenciana del Turisme, de data 18 d'abril de 2017, relativa a la publicitat de les ajudes concedides, resolc  
  
Publicar les ajudes concedides corresponents a les convocatòries de l'exercici 2016 especificades més amunt, les quals apareixen detallades segons la seua finalitat en els documents annexos I, II, III i IV de la present resolució, amb detall del nom del beneficiari, número d'identificació fiscal i import de l'ajuda.  
  
València, 19 d'abril de 2017.- El president de l'Agència Valenciana del Turisme: Francesc Colomer Sánchez.